NOTA DE FUNDAMENTARE la proiectul de decizie
”Cu privire la aprobarea Regulamentului privind utilizarea terenurilor pentru pășuni, fânețe și cosit în Varnița”

	1. Denumirea sau numele autorului și, după caz, a/al participanților la elaborarea proiectului actului normativ

	        Proiectul Deciziei ”Cu privire la aprobarea Regulamentului privind utilizarea terenurilor pentru pășuni, fânețe și cosit în Varnița”, este elaborat de către primarul s.Varnița.

	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	              Proiectul deciziei este elaborat în temeiul: Legii nr. 436/2006 privind administrația publică locală, Codului funciar nr. 22/2024, Legii zootehniei nr. 213/2022, Legii regnului vegetal nr. 239/2007, Hotărârii Guvernului nr. 235/2026 privind aprobarea Regulamentului cu privire la utilizarea terenurilor pentru pășuni, fânețe și cosit.
           Elaborarea proiectului deciziei este determinată de necesitatea stabilirii unui cadru local clar privind modul de utilizare, administrare și protecție a terenurilor destinate pășunilor, fânețelor și cositului pe teritoriul satului Varnița.
          În lipsa unor reguli locale detaliate, utilizarea acestor terenuri poate genera situații de utilizare necorespunzătoare, degradarea covorului vegetal, conflicte între utilizatori și dificultăți în exercitarea atribuțiilor de control de către autoritatea administrației publice locale.
         Aprobarea Regulamentului privind utilizarea terenurilor pentru pășuni, fânețe și cosit în s. Varnița va contribui la organizarea eficientă a utilizării resurselor funciare, menținerea echilibrului ecologic și asigurarea unui acces echitabil al deținătorilor de animale la terenurile disponibile.


	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	3.2. Opțiunile alternative analizate și motivele pentru care acestea nu au fost luate în considerare

	    Prin proiectul de decizie se propune aprobarea Regulamentului privind utilizarea terenurilor pentru pășuni, fânețe și cosit în s. Varnița, care stabilește:
· modul de repartizare și utilizare a terenurilor pentru pășunat, fânețe și cosit;
· obligațiile persoanelor fizice și juridice care utilizează aceste terenuri;
· măsurile de protecție și întreținere a pășunilor și fânețelor;
· responsabilitățile autorității administrației publice locale privind gestionarea și controlul utilizării terenurilor;
· măsurile aplicabile în cazul nerespectării prevederilor Regulamentului.
     Elementul nou îl constituie instituirea unui mecanism local de reglementare a utilizării terenurilor pentru pășuni, fânețe și cosit, adaptat condițiilor existente în s. Varnița.
     Alternativa de a nu interveni prin reglementare locală nu este oportună, deoarece ar menține lipsa unor reguli clare privind utilizarea terenurilor și ar putea favoriza utilizarea necorespunzătoare a acestora.
     Aprobarea Regulamentului reprezintă soluția necesară pentru asigurarea unei administrări eficiente și durabile a terenurilor.





      

	4. Analiza impactului de reglementare 

	4.1. Impactul asupra sectorului public
Aprobarea proiectului va contribui la îmbunătățirea activității administrației publice locale prin stabilirea unor reguli clare privind gestionarea terenurilor pentru pășuni, fânețe și cosit.

4.2. Impactul financiar și argumentarea costurilor estimative
Implementarea prevederilor proiectului nu implică cheltuieli financiare suplimentare semnificative din bugetul local. Eventualele cheltuieli vor fi acoperite în limita mijloacelor aprobate în bugetul local.

4.3. Impactul asupra sectorului privat
Proiectul va avea un impact pozitiv asupra deținătorilor de animale și utilizatorilor de terenuri agricole, prin stabilirea unor condiții clare și transparente de utilizare a terenurilor.

4.4. Impactul social
Reglementarea utilizării pășunilor și fânețelor va contribui la prevenirea conflictelor între utilizatori, la protejarea resurselor naturale și la susținerea activităților gospodăriilor din localitate.

4.4.1. Impactul asupra datelor cu caracter personal
Prevederile proiectului nu generează un impact semnificativ asupra prelucrării datelor cu caracter personal. În cazul colectării unor date, acestea vor fi gestionate în conformitate cu legislația privind protecția datelor cu caracter personal.

4.4.2. Impactul asupra echității și egalității de gen
Proiectul nu conține prevederi discriminatorii și se aplică în mod egal tuturor persoanelor care utilizează terenurile pentru pășuni, fânețe și cosit.

4.5. Impactul asupra mediului
Aplicarea Regulamentului va contribui la protecția și utilizarea durabilă a terenurilor, prevenirea degradării pășunilor și menținerea biodiversității.

4.6. Alte impacturi și informații relevante
Nu au fost identificate alte impacturi relevante.


	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională: 
Nu sunt necesare măsuri de transpunere a actelor juridice ale Uniunii Europene.


	5.2. Măsuri normative care urmăresc crearea cadrului juridic intern necesar pentru implementarea legislației UE: Nu sunt necesare măsuri suplimentare.


	6. Avizarea și consultarea publică a proiectului actului normativ

	 Proiectul a fost supus avizării și consultării publice, conform art.32 din Legea nr.100 din 22.12.2017 cu privire la actele normative, fiind expediat părților interesate și plasat pe panourile informative ale primăriei și pe pagina web a Primăriei s.Varnița:www.varnita.md, la compartimentul: Acte/Transparența decizională/proiecte de decizii și pe portalul particip.gov.md

	7. Concluziile expertizelor

	 Proiectul a fost supus expertizei anticorupție, conform art. 35 din Legea nr. 100/2017 cu privire la actele normative.
În urma examinării s-a constatat că proiectul corespunde normelor juridice în vigoare și nu conține factori de risc care ar putea favoriza manifestări de corupție.


	8. Modul de încorporare a actului în cadrul normativ existent

	 Structura și conținutul actului corespund normelor de încorporare a actului în cadrul normativ existent.

	9. Măsurile necesare pentru implementarea prevederilor proiectului actului normativ

	 Implementarea prevederilor Regulamentului va fi asigurată prin respectarea acestuia de către deținătorii de animale și utilizatorii terenurilor, precum și prin exercitarea atribuțiilor de monitorizare și control de către autoritatea administrației publice locale.

